ΓΡΑΠΤΗ ΕΡΩΤΗΣΗ P-1960/01

υποβολή: Renato Brunetta (PPE-DE) προς την Επιτροπή

(3 Ιουλίου 2001)

Θέμα: Κρατική ενίσχυσηπέρ της εταιρίας Electricit de France (EDF)

Λαμβάνονταςπόψη ότι η εταιρία EDF αγόρασε σημαντικό τμήμα του μετοχικού κεφαλαίου επιχειρήσεων ηλεκτρικής ενέργειας στο Ηνωμένο Βασίλειο (London Electricity), τη Γερμανία (ENBW), την Ιταλία (Montedison), την Ισπανία (Hydrocantbrico),περισχύοντας έναντι άλλων ανταγωνιστών λόγω των πολύψηλών τιμών που προσέφερε κατά τις διαπραγματεύσεις, το άνοιγμα της γαλλικής αγοράς ηλεκτρικής ενέργειας αντιστοιχεί στο ελάχιστο επίπεδο που προβλέπεται από την οδηγία για την ηλεκτρική ενέργεια αλλά μόνο ένα πολύ μικρό ποσοστό της ενεργειακής ζήτησης στην Γαλλία καλύπτεται από άλλες εταιρίες πλην της EDF, η EDF ανήκει κατά 100 % στο Γαλλικό κράτος.

Θεωρώντας ότι πηγές του ευρωπαϊκού τομέα διαχείρισης της ηλεκτρικής ενέργειας αναφέρουν ότι η EDFποτιμά το κόστος που συνεπάγεται η οριστική παύση λειτουργίας των πυρηνικών της εγκαταστάσεων και σ' αυτό ακριβώς το γεγονός οφείλεται η δυνατότητά της να θέτει τεχνητά χαμηλές τιμές πωλήσεως, οι διαδικασίες για την απόσβεση του κόστους των εγκαταστάσεων αυτών καθορίζονται από τη Γαλλική κυβέρνηση στην οποία ανήκει η EDF, από εξέταση των διαθέσιμων στοιχείων ισολογισμού της EDF προκύπτει ότι οι τόκοι που καταβάλλει η εταιρία αυτή για τα δάνειά της είναι πολύ μικρότεροι από αυτούς που θα της αντιστοιχούσαν αν στα δάνεια είχαν επιβληθεί τα ισχύοντα στην αγορά επιτόκια,

ερωτάται η Επιτροπή και ιδίως ο Πρόεδρός της και ο αρμόδιος σε θέματα ανταγωνισμού Επίτροπός της: δεν κρίνουν σκόπιμο να κινηθεί διαδικασία επί παραβάσει κατά της Γαλλίας για χορήγηση κρατικών ενισχύσεωνπέρ της EDF οι οποίες στρεβλώνουν σε σημαντικό βαθμό τις εμπορικές σχέσεις μεταξύ των κρατών και δεν κρίνουν σκόπιμο ότι, μέχρι να περατωθούν οι διαδικασίες έρευνας, η Επιτροπή θα πρέπει να κάνει χρήση της εξουσίας που της παρέχει το άρθρο 3, παράγραφος στ) της Συνθήκης για να εμποδίσουν την εταιρία EDF να συνεχίσει την αγορά μετοχών από επιχειρήσεις άλλων κρατών μελών της Ευρωπαϊκής Ένωσης;

Απάντηση του κ. Monti εξ ονόματος της Επιτροπής

(26 Ιουλίου 2001)

Η Επιτροπή εξετάζει επί του παρόντος τις διατάξεις του γαλλικού κανονιστικού πλαισίου εντός του οποίου η γαλλική επιχείρηση Electricit de France (EDF) ασκεί τις δραστηριότητές της, ούτως ώστε να καθορίσει κατά πόσον οι διατάξεις αυτές περιλαμβάνουν στοιχεία κρατικών ενισχύσεων κατά την έννοια του άρθρου 87 (πρώην άρθρο 92) παράγραφος 1 της συνθήκης ΕΚ.

Στο πλαίσιο της πράσινης βίβλου για την ασφάλεια του ενεργειακού εφοδιασμού(1), η Επιτροπή έχει ήδη αρχίσει να εργάζεται για να προετοιμάσει έναν διεξοδικό κατάλογο όλων των τρόπων χρηματοδότησης που τα κράτη χορηγούν στα διάφορα ενεργειακά προϊόντα. Όταν θα έχει περατωθεί αυτή η προκαταρκτική εξέταση, θα μπορέσει να εξεταστεί το ζήτημα της ύπαρξης ενδεχομένων χρηματοδοτήσεων της πυρηνικής ενέργειας, καθώς και η συμβατότητά της με τους κανόνες των εφαρμοστέων συνθηκών, συμπεριλαμβανομένης της επιρροής αυτών των χρηματοδοτήσεων στη λειτουργία της αγοράς της ηλεκτρικής ενέργειας.

Η Επιτροπή επιθυμεί να επιστήσει την προσοχή του Αξιότιμου Μέλους του Κοινοβουλίου στο ότι η διαβίβαση επακριβών στοιχείων σχετικά με τα προαναφερόμενα γεγονότα, θα είχε ως αποτέλεσμα να επιταχύνει σημαντικά την ανάλυσή της.

(1) COM(2000)769 τελικό.